Spang (Landkreis Veern)

Spang () is en lütten Oort in de Gemeen Langwedel in’n Landkreis Veern, Neddersassen. Binnen de Gemeen Langwedel höört Spang to de polietsche Oortschop Völkersen.

 Geografie 

De Oort liggt in’t Spanger Holt op de Achem-Veerner Geest. Dat hoog legene Spanger Holt billt de Waterscheed twüschen Langwedeler Möhlenbeek (flütt na de Ole Aller un de Werser) in’n Westen, Eberser Beek (flütt in’n Ahuser Beek) in’n Oosten un Rehnengraven (flütt na de Wümm) in’n Noorden.

De Naveröörd sünd Bokel, Ahusen un Ebersen in’n Noordoosten, Heidkroog un Holbm in’n Süüdoosten, Völkersen in’n Süüdwesten un Hoberloo un Bredenfellermoor in’n Noordwesten.

 Historie 

Spang is as Forsthuus in’t Spanger Holt anleggt worrn.

 Verwaltungsgeschicht 

In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort höört al von öllers bi de Gemeen Völkersen mit bi, de an’n 1. Juli 1972 mit de Gemeenreform in Neddersassen Deel von de Gemeen Langwedel worrn is.

 Inwahnertall 

 Religion 

Spang is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

 Weertschop un Infrastruktur 

 Verkehr 

Spang is över lüttjere Straten anbunnen an de Bundsstraat 215, de in’n Noordoosten över Ebersen un Ünnerst na Rodenborg geiht un in’n Süüdwesten över Wall un Dauelsen na Veern un Dörbern. In’n Westen geiht von de B 215 de Kreisstraat 31 na Völkersen af, de dor an de Landsstraat 155 ran geiht. De L 155 föhrt in’n Noordwesten na Postdörp un Otterbarg un in’n Süden na Doolbröch, Hobüttel un Nindörp.

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so söven Kilometer in’n Süden von Spang an de B 215.

De nächste Bahnhoff is so bi acht Kilometer wied weg in’n Süüdwesten de Bahnhoff Langwedel an de Bahnlienen Wunsdörp–Bremen un Ülzen–Langwedel. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

 Scholen 

De Kinner ut Spang gaht al von öllers her na de School in Völkersen, vondaag de Grundschool Völkersen.

 Footnoten 

Kategorie:Oort
Kategorie:Landkreis Veern